**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Vidzemes apgabaltiesas Civillietu tiesas kolēģijas 2017. gada 16. oktobra spriedumu lietā Nr. C14050013 daļēji apmierināta prasītājas prasība, piedzenot no Latvijas Republikas par labu prasītājai morālā kaitējuma atlīdzību 2000 *euro*. Tiesa noteikusi Latvijas Republikai desmit dienu termiņu sprieduma labprātīgai izpildei, skaitot no sprieduma spēkā stāšanās dienas.  Minētais tiesas spriedums pamatots ar Latvijas Republikas Satversmes 89. pantu un 92. panta trešo teikumu un spriedums stājies likumīgā spēkā 2018. gada 19. februārī. Spriedumā ir minēts, ka morālā kaitējuma atlīdzība ir piedzenama no Latvijas Republikas.  Vidzemes apgabaltiesas Civillietu tiesas kolēģija 2017. gada 16. oktobra spriedumā lietā Nr. C14050013 konstatēja, ka, izmeklējot prasītājas vīra nāves apstākļus, pieļauti būtiski pārkāpumi, un nav veikts valsts pienākums nodrošināt efektīvu nedabiskās nāves gadījuma (šajā gadījumā – ceļu satiksmes negadījums) izmeklēšanu, un pastarpināti – tajā gadījumā, ja tiktu izmeklēšanā konstatēta kaut daļēji kādas citas personas vaina, nav nodrošināta pieeja tiesai, un atzina, ka morālais kaitējums prasītājai nodarīts sakarā ar viņas laulātā nāves apstākļu nepienācīgu izmeklēšanu.  Likuma "Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu" (turpmāk – Zaudējumu atlīdzināšanas likums) 2. un 3. pantā ir noteikts zaudējumu atlīdzināšanas tiesiskais pamats un zaudējumu atlīdzināšanas gadījumi. Prasītāja nav Zaudējumu atlīdzināšanas likuma subjekts, un Zaudējumu atlīdzināšanas likums neparedz tiesisko regulējumu morālā kaitējuma atlīdzināšanai sakarā ar izziņas iestādes neefektīvi veiktu izmeklēšanu pirmstiesas kriminālprocesā.  Valsts pārvaldes iekārtas likuma 44. panta pirmās daļas 1. punkts nosaka, ka mantiskos zaudējumus, kas nodarīti trešajai personai, atlīdzina no valsts budžeta, kad deleģēšana ir noteikta ar likumu. Arī Valsts pārvaldes iestāžu nodarīto zaudējumu atlīdzināšanas likuma 1. pants, 24. panta pirmā un otrā daļa paredz zaudējumu atlīdzinājumu no valsts pamatbudžeta.  Tā kā minētajos normatīvajos aktos nav paredzēta kārtība, kādā fiziskai personai sakarā ar neefektīvas izmeklēšanas veikšanu kriminālprocesa rezultātā nodarīto morālo kaitējumu izmaksājama mantiskā kompensācija, un Ģenerālprokuratūras budžetā šādi līdzekļi nav paredzēti, tiesas sprieduma izpildei piešķirami līdzekļi no valsts budžeta programmas "Līdzekļi neparedzētiem gadījumiem".  Rīkojuma projekts paredz uzdot Finanšu ministrijai piešķirt Ģenerālprokuratūrai no valsts budžeta programmas "Līdzekļi neparedzētiem gadījumiem" 2000 *euro*, lai nodrošinātu tiesas sprieduma izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Finanšu ministrija, Ģenerālprokuratūra. |
| 4. | Cita informācija | Nav. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
|  |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru  n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  | 2000 |  |  |  |  |  |
| 2.1. valsts pamatbudžets |  | 2000 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | -2000 |  |  |  |  |  |
| 3.1. valsts pamatbudžets |  | -2000 |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 2000 |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Vidzemes apgabaltiesas Civillietu tiesas kolēģijas 16. oktobra spriedumam lietā Nr. C14050013. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. | | | | | | |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". | | | | | | |
|  |  | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Rīkojuma projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Rīkojuma projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| Rīkojuma projekts šo jomu neskar. | | |
|  | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.  Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Kalniņa 67036718

*Dace.Kalnina@tm.gov.lv*